section_heading: Povijest
paragraph_text: mini|lijevo|<center>Povijesna ulica Reviver Na obalama sjevernog Brazila su obitavala plemena iz skupine Tupí, kao što je pleme Tupinambá koje su zatekli Francuzi po svom dolasku 1612. god. Oni su na otoku São Luís utvrdili naselje, koje je postalo glavnim gradom kolonije "Ravnodnevne Francuske" (France Équinoxiale), i nazvali ga po francuskom kralju Luji IX. Svetom, ali i u čast njegovom nasljedniku, tadašnjem kralju Luji XIII. Naselje je za Portugal osvojio Jerônimo de Albuquerque već 1615. godine, ali ga 1641. osvajaju Nizozemci. Oni su nisu zadržali dugo i nisu narušili i uništili grad po svom povlačenju 1645. god. God. 1677. u gradu je osnovana biskupija São Luís do Maranhão koja djeluje do danas.